Document ID: 32012D0254

РЕШЕНИЕ НА КОМИСИЯТА
от 10 май 2012 година
относно невключването на дихлорвос към продуктов тип 18 в приложение I или IА, или IБ към Директива 98/8/ЕО на Европейския парламент и на Съвета относно пускането на пазара на биоциди
(нотифицирано под номер C(2012) 3016)
(текст от значение за ЕИП)
(2012/254/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Директива 98/8/ЕО на Европейския парламент и на Съвета от 16 февруари 1998 г. относно пускането на пазара на биоциди (1), и по-специално член 16, параграф 2, втора алинея от нея,
като има предвид, че:
(1)
Регламент (ЕО) № 1451/2007 на Комисията от 4 декември 2007 г. относно втората фаза на 10-годишната работна програма, посочена в член 16, параграф 2 от Директива 98/8/ЕО на Европейския парламент и на Съвета относно пускането на пазара на биоциди (2) определя списък на активни вещества, подлежащи на оценка с оглед на евентуалното им включване в приложение I, IА или IБ към Директива 98/8/ЕО. Този списък включва дихлорвос.
(2)
Съгласно Регламент (ЕО) № 1451/2007 беше направена оценка на дихлорвос (CAS № 62-73-7; EC № 200-547-7) в съответствие с член 11, параграф 2 от Директива 98/8/ЕО за употреба като продуктов тип 18, инсектициди, акарициди и продукти за борба срещу други артроподи, определен в приложение V към посочената директива.
(3)
Италия бе определена за докладваща държава-членка и на 20 ноември 2007 г. представи на Комисията доклада на компетентния орган, придружен от препоръка, в съответствие с член 14, параграфи 4 и 6 от Регламент (ЕО) № 1451/2007.
(4)
Докладът на компетентния орган беше прегледан от държавите-членки и Комисията. В съответствие с член 15, параграф 4 от Регламент (ЕО) № 1451/2007 констатациите от прегледа бяха включени в оценителен доклад по време на заседанието на Постоянния комитет по биоцидите на 9 декември 2011 г.
(5)
Оценката показа, че не може да се очаква, че биоцидите, използвани като инсектициди, акарициди и продукти за борба срещу други артроподи и съдържащи дихлорвос, ще изпълнят изискванията, формулирани в член 5 от Директива 98/8/ЕО. Сценариите, разгледани при оценката на риска за човешкото здраве, както и при оценката на риска за околната среда, показаха потенциално неприемлив риск. Следователно е нецелесъобразно дихлорвос да бъде включван към продуктов тип 18 в приложение I, IA или IБ към Директива 98/8/ЕО.
(6)
За целите на правната сигурност датата, от която биоцидите от продуктов тип 18, съдържащи дихлорвос, не трябва повече да бъдат пускани на пазара, трябва да бъде уточнена, като се вземат предвид както неприемливите въздействия на въпросните продукти, така и законово оправданите очаквания на производителите на тези продукти.
(7)
Мерките, предвидени с настоящото решение, са в съответствие със становището на Постоянния комитет по биоцидите,
ПРИЕ НАСТОЯЩОТО РЕШЕНИЕ:
Член 1
Дихлорвос (CAS № 62-73-7; EC № 200-547-7) не се включва към продуктов тип 18 в приложение I, IA или IБ към Директива 98/8/ЕО.
Член 2
За целите на член 4, параграф 2 от Регламент (ЕО) № 1451/2007 биоцидите от продуктов тип 18, съдържащи дихлорвос, не могат повече да бъдат пускани на пазара, считано от 1 ноември 2012 г.
Член 3
Адресати на настоящото решение са държавите-членки.
Съставено в Брюксел на 10 май 2012 година.

Labels: 3
6